wickkiey/tamil-wikipedia-chunked huggingface dataset:
# மாவலித்துறை

## பெயர்க்காரணம்

'மா' என்ற சொல்லுக்கு குதிரை என்ற அர்த்தம் உள்ளது. எனவே குதிரைகள் ஏற்றி இறக்கியதனாலேயே மாவிலி என்ற பெயர் உண்டாயிற்று என்பர். ஒல்லாந்தர் நெடுந்தீவை ஆட்சி செய்த காலத்தில் குதிரைகளை இத்துறையூடாக இறக்கி ஏற்றினார்கள்.
# மாவலித்துறை

## வெளிச்சவீடு

ஒல்லாந்தரால் கட்டப்பட்ட இந்த மாவிலித் துறைமுகத்தில் உள்ள வெளிச்ச வீடு மூன்று உருளைத் தூண்களை ஒன்றன் மேல் ஒன்றாக வைத்துக் கட்டப்பட்டது போல் அமைவு பெற்று அதன் மேல் கூம்பு வடிவமான ஓர் முடியும் காணப்படுகிறது. மேலும் ஒவ்வொரு வகையான வெளிச்ச வீடுகளும் கப்பல் திசை மாறாது செல்வதற்கு ஒவ்வொரு வகையான ஒளிச் சமிக்ஞைகளைக் கொண்டுள்ளது. இந்த வெளிச்ச வீடு 20 அடி உயரத்தில் அமைந்துள்ளது. இது இரவில் தொடர்ந்து ஒளியை வீசிய வண்ணம் அமைவுபெற்று விளங்குகின்றது.
# சிப்பாய்

**சிப்பாய்** (*sepoy*, பாரசீக மொழி: سپاهی *சிப்பாஹி* "போர் வீரன்") என்பது மேற்கத்தைய (பொதுவாக பிரித்தானியாவின் பிடியில் இருந்த இந்தியாவின் உள்ளூர் போர்வீரர்களைக் குறிக்கும். குறிப்பாக, பிரித்தானிய இந்திய இராணுவம், மற்றும் பிரித்தானியக் கிழக்கிந்தியக் கம்பனி போன்றவற்றில் பணி புரிந்த உள்ளூர் போர் வீரர்கள் சிப்பாய்கள் என அழைக்கப்பட்டனர். ஆயினும் தற்போதும் இந்திய, பாகிஸ்தான், வங்காள தேசம் ஆகிய இராணுவ மட்டத்தில் இச்சொல் உப்யோகிக்கப்பட்டு வருகிறது. இந்திய விடுதலைப் போராட்டத்தில், குறிப்பாக 1806 இல் இடம்பெற்ற வேலூர் சிப்பாய் எழுச்சி, மற்றும் 1857 இல் இடம்பெற்ற சிப்பாய்க் கிளர்ச்சி ஆகியவற்றில் இவர்களின் பங்கு கணிசமானது.
# அருட்தந்தை ஜிம் பிறவுண் காணாமல் போனமை, 2006

**அருட்தந்தை ஜிம் பிறவுண் காணாமல் போனமை, 2006** என்பது யாழ்ப்பாணம் அல்லைப்பிட்டி பங்குத்தந்தை அருட்திரு ஜிம் பிறவுண் (*Fr. Jim Brown*) மற்றும் அவரது உதவியாளரும் ஆகஸ்ட் 20, 2006 முதல் யாழ்ப்பாணம், அல்லைப்பிட்டியில் காணாமல் போன நிகழ்வைக் குறிக்கும்.
# அருட்தந்தை ஜிம் பிறவுண் காணாமல் போனமை, 2006

## வரலாறு

அல்லைப்பிட்டிப் பங்குத்தந்தையாக நியமிக்கப்பட்டிருந்த அருட்திரு ஜிம் பிறெளன் தனது உதவியாளருடன் ஞாயிற்றுக்கிழமை ஆகஸ்ட் 20 2006 அன்று யாழ்ப்பாணத்திலிருந்து அல்லைப்பிட்டிக்குச் சென்றுவிட்டு திரும்பிக் கொண்டிருந்த போது காணாமல் போனார். யாழ்ப்பாணத்தில் இருந்து பிற்பகல் 1.45 மணிக்கு அல்லைப்பிட்டி சென்றதற்கான பதிவும், பிற்பகல் 1.50 மணிக்கு அங்கிருந்து திரும்பியதற்கான பதிவும் தம்மிடம் உள்ளதாக பண்ணைப்பாலம் பகுதியில் நிலைகொண்டுள்ள இலங்கை இராணுவத்தினர் தெரிவித்தனர். அதன்பின் அவர் பற்றிய தகவல்கள் தொடர்புடையவர்களுக்கு கிடைக்கவில்லை. இராணுவத்தினருடன் தொடர்பு கொண்டபோதும் தமக்கு அது பற்றி எதுவும் தெரியாது என்று தெரிவித்தனர். அவர்கள் காணாமல் போனமை பற்றி மனித உரிமைகள் ஆணைக்குழுவிடம் முறையிடப்பட்டது.  
முல்லைத்தீவு புதுக்குடியிருப்பைச் சேர்ந்தவர் பங்குத்தந்தை ஜிம் பிரௌன். பங்குத்தந்தையுடன் சென்ற அவரது உதவியாளர் அல்லைப்பிட்டியைச் சேர்ந்தவர் பென்சன் பிளஸ் (வயது 39). அல்லைப்பிட்டிப் பங்குத்தந்தையாக 2004 இல் நியமிக்கப்பட்ட அருட்திரு அந்தோனி அமலதாஸ் அல்லைப்பிட்டியில் 4 மாதக்குழந்தை, 4 வயதுச் சிறுவன் உட்பட 9 பேர் கொடூரமாகப் படுகொலை செய்யப்பட்ட சம்பவத்தை வெளியுலகுக்கு கொண்டு வந்தவர். பலவித அச்சுறுத்தலால் அவரால் அங்கு தொடர்ந்து பணியாற்ற முடியவில்லை. இதனால் அவர் வேறு இடத்துக்கு மாற்றப்பட்டு அவரது இடத்திற்கு அருட்திரு ஜிம் பிரௌன் நியமிக்கப்பட்டார்.  
அவரை விரைவில் கண்டுபிடித்து தருமாறு வத்திக்கான் வேண்டுகோள் விடுத்தது. பேராயர் காணாமல் போனது பற்றி விசாரணை நடத்துமாறு ஆம்னஸ்டி இன்டர்நேஷனல் அமைப்பு கோரியது.  
அல்லைப்பிட்டிற்கு சென்ற சமயம் காணாமற்போன பங்குத் தந்தை ஜிம்பிறவுண் அடிகளார் மற்றும் அவரது உதவியாளர் பற்றி சம்பந்தப்பட்டவர்கள் உடன் பதில் தரவேண்டுமென பாப்பரசரின் இலங்கைக்கான தூதுவர் பேராயர் மரியோ செனாறி வேண்டுகோள் விடுத்தார்.
# சீனச் சமையல்

with rice, shrimp, eggplant, fermented tofu, vegetable stir-fry, vegetarian duck with meat and bamboo]]
**சீனச் சமையல்**, பல நூற்றாண்டுகளாக சீனாவிலும் சீனர் சென்ற இடமெங்கும் வளர்த்தெடுக்கப்பட்ட, உலகின் சிறந்த சமையல்களில் ஒன்றாகும். இன்று உலகில் அதிகம் விரும்பி உண்ணப்படும் உணவுகளில் சீன உணவும் ஒன்று.  
சீனா ஒரு பெரிய நாடு ஆகும். வெவ்வேறு நிலப்பரப்புகளில் தனித்துவமான உணவு வழக்கங்கள் விருத்தி பெற்றன. இன்று இவற்றை எட்டு பெரிய சமையல் மரபுகள் என வகைப்படுத்தப்பட்டுள்ளன. அவையானைவை Anhui, Cantonese, Fujian, Hunan, Jiangsu, Shandong, சச்சுவான், and Zhejiang ஆகும். இவை தவிர பல்வேறு வேற வகைகளும் உண்டு. சீனர் மேற்கு நாடுகளுக்கு புலம்பெயர்ந்த போது சமையல் துறையிலேயே அவர்கள் இலகுவாக தொழில்வாய்ப்புக்கள் பெறக்கூடியதாக இருந்தது. இதில் மூலமே சீன உணவுகள் மேற்குநாடுகளில் ஒரு இன்றியமையாத இடம் பிடித்துக்கொண்டன.  
சீன சமையல் உணவு சிரமாக பெறப்படும் ஒரு சூழலில் வளர்ந்தது. இதனால் எல்லாவித உணவுப் பொருட்களையும் சிறப்பாக பயன்படுத்துவதில் சீனர்கள் தேர்வு பெற்றனர். இதைச் சுட்ட சீனாவில் ஒரு பழமொழி உண்டு. கால்கள் உள்ள எவற்றையும் நாம் உண்போம் நாற்காலிகளைத் தவிர, இறகுகள் உள்ள எவற்றையும் நாம் உண்போம் வானூர்திகளைத் தவிர. அதற்கமைய மீன், கோழி, மாடு மட்டுமல்லாமல் பாம்பு, நாய், தவளை, பல்வேரு பூச்சிகள் என மனிதரைத் தவிர எல்லாவித உயிரனங்களையும் ருசியுடன் சமைக்க சீன சமையல் வழி சொல்கிறது.
# சீனச் சமையல்

## உணவுக் கூறுகள்

சீனச் சமையலில் தோன்றிய சூழலைப் பொறுத்து அதன் உணவு வகைகளில் சில பண்டங்கள் கூடுதலாக அல்லது சிறப்பாக பயன்படுத்தப்படுகின்றன. அவையே கீழே குறிக்கப்படும்..
# சீனச் சமையல்

## உணவுக் கூறுகள்

### மரக்கறிகள்

- :en:Tofu
- :en:Brussels
- :en:sprout
- காளான் (:en:Shiitake)
- :en:Bok choy
- சின்ன சோழான்
- சோயா
# சீனச் சமையல்

## உணவுக் கூறுகள்

### சுவைப் பதார்த்தங்கள்

- நல்லெண்ணெய் (எள்ளெண்ணெய்)
- :en:Hot sauce
- :en:Soy sauce
- :en:Plum sauce
- :en:Oyster sauce
- :en:Doubanjiang
# சீனச் சமையல்

## சீனரின் உணவு பற்றிய தத்துவம்

### ஐந்து சுவைகள்

- இனிப்பு
- உப்பு
- உறைப்பு
- புளிப்பு
- :en:Umami  
இவற்றை இந்திய ஆறு சுவைகளுடன் ஒப்பிடலாம்: இனிப்பு, புளிப்பு, உவர்ப்பு, கசப்பு, கார்ப்பு மற்றும் துவர்ப்பு. மேற்குலகள் நான்கு சுவைகலைக் குறிப்பிடுகின்றன.
# சீனச் சமையல்

## சீன பிரபல உணவுகள்

- சவ் மின் - (ஒல்லிய நூடில்ஸ் (கோதுமை))
- ஷன்காய் நூடில்ஸ் - (தடித்த நூடில்ஸ் & சோஸ்)
- சோப் சோய் (பொரித்த கலவைச் சோறு & மரக்கறி)
- பொரித்த சோறு - Fried Rice
- அதிஸ்ட குக்கி
- Spring Rolls
# சீனச் சமையல்

## சீனச் சமையல் கருவிகள்

- :en:Wok - வோக்
- :en:Cleaver (knife)
- குச்சி - chopsticks
# ஸ்பென்சர் பேர்சிவல்

**ஸ்பென்சர் பேர்சிவல்** (*Spencer Perceval*, நவம்பர் 1, 1762 – மே 11, 1812) பிரித்தானியாவின் அரசியல்வாதியும் ஐக்கிய இராச்சியத்தின் பிரதமராகவும் இருந்தவர். ஐக்கிய இராச்சியப் பிரதமர்களுள் கொலை செய்யப்பட்டவர் இவர் ஒருவரே.  
இவர் 1809 ஆம் ஆண்டில் பிரித்தானியப் பழமைவாதக் கட்சியின் சார்பில் நிதி அமைச்சராகவும் (*Chancellor of the Exchequer*) மற்றும் கீழவைத் தலைவராகவும் தெரிவு செய்யப்பட்டுப் பின்னர் பிரதமரானார்.  
இவரது காலத்திலேயே பிரித்தானியக் குடியேற்ற நாடுகளில் அடிமைத் தொழிலை இல்லாதொழிக்கும் சட்டம் கொண்டு வரப்பட்டது.  
நாடாளுமன்ற வாயிலில் மே 11, 1812 இல் பேர்சிவலை மனநோய் உள்ள ஜோன் பெல்லிங்ஹம் என்பவன் சுட்டுக்கொன்று காவல்துறையினரிடம் சரணடைந்தான். இவன் பின்னர் ஒரு வாரத்தின் பின்னர் தூக்கிலிடப்பட்டான்.
# 1812

**1812** (**MDCCCXII**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் திங்கட்கிழமையில் ஆரம்பமானது.
# 1812

## நிகழ்வுகள்

- பெப்ரவரி 2 - ரஷ்யா கலிபோர்னியாவில் தோல் வர்த்தக குடியேற்றத்திட்டம் ஒன்றை ஆரம்பித்தது.
- பெப்ரவரி 7 - மிசூரி மாநிலத்தில் நியூ மாட்ரிட் என்ற இடத்தில் பெரும் நிலநடுக்கம் தாக்கியது.
- மார்ச் 26 - வெனிசுவேலாவில் கரக்காஸ் நகரம் நிலநடுக்கத்தால் அழிந்தது.
- ஏப்ரல் 30 - அமெரிக்காவில் உள்ள 50 மாகானங்களில் ஒன்றான லூசியானா 18வது மாநிலமாக இணைந்தது.
- மே 11 - லண்டனில் நாடாளுமன்றத்தில் வைத்து பிரித்தானியப் பிரதமர் ஸ்பென்சர் பேர்சிவல் சுட்டுக் கொல்லப்பட்டார்.
- மே 25 - இங்கிலாந்தில் ஜரோ என்ற இடத்தில் இடம்பெற்ற சுரங்க வெடி விபத்தில் 96 பேர் கொல்லப்பட்டனர்.
- மே 28 - ரஷ்ய-துருக்கி போர் முடிவுக்கு வந்தது.
- ஜூன் 18 - ஐக்கிய அமெரிக்காவுக்கும் ஐக்கிய இராச்சியத்துக்கும் இடையில் போர் மூண்டது.
- ஜூலை 12 - அமெரிக்கா கனடாவை ஊடுருவியது.
- ஜூலை 22 - வெல்லிங்டன் பிரபு தலைமையிலான பிரித்தானியப் படைகள் ஸ்பெயினில் சலமாங்கா என்ற இடத்தில் பிரெஞ்சுப் படைகளைத் தோற்கடித்தனர்.
- ஆகஸ்ட் 11 - இலங்கையில் தாவரவியல் பூங்கா அமைக்கபட்டது.
- செப்டம்பர் 14 - நெப்போலியனின் படைகள் மொஸ்கோவை அடைந்தன. மொஸ்கோ அந்நகர மக்களால் தீவைக்கப்பட்டது.
- அக்டோபர் 19 - நெப்போலியன் மொஸ்கோவில் இருந்து விலகத் தொடங்கினான்.
- டிசம்பர் 12 - ரஷ்யா மீதான பிரெஞ்சுப் படையெடுப்பு தோல்வியில் முடிவுற்றது.
# 1812

## தேதி அறியப்படாதவை

- பின்லாந்தின் தலைநகர் தூர்க்குவில் இருந்து ஹெல்சிங்கிக்கு மாற்றப்பட்டது.
- இலங்கையில் உருளைக் கிழங்கு உற்பத்தி ஆரம்பிக்கப்பட்டது.
- அமெரிக்க மதப் பிரசாரகர்கள் இந்தியாவுக்கு முதன் முதலில் அனுப்பப்பட்டனர்.
# 1812

## பிறப்புகள்

- பெப்ரவரி 7 - சார்ல்ஸ் டிக்கன்ஸ், ஆங்கில எழுத்தாளர் (இ. 1870)
# இரட்டைத்திமில் ஒட்டகம்

**இரட்டைத்திமில் ஒட்டகம்** (*Camelus bactrianus*) என்பது இரட்டைத் திமில் கொண்ட, பாலூட்டி விலங்கினத்தைச் சேர்ந்த ஒட்டகம் ஆகும். இவ் ஒட்டகங்கள் ஈடான சுமை தாங்கும் இரட்டைக் குளம்புகளைக் கொண்டுள்ளன. இவை சீனாவின் வடக்கேயும், மங்கோலியாவிலும் உள்ள கோபி பாலைநிலப்பகுதியில் வாழ்கின்றன. ஆப்கானிஸ்தானுக்கு வடக்கே, கிரேக்க மொழியில் பாக்ட்ரியா என்று அழைக்கப்பட்ட பகுதியில் கி.மு 2500 ஆண்டளவில் இந்த இரட்டைத் திமில் ஒட்டகம் வளர்ப்பு விலங்காக மாற்றப்பட்டது (கொல்லைப்படுத்தப்பட்டது) என்று நினைப்பதால், இதனை பாக்ட்ரிய ஒட்டகம் என்றும் அழைப்பர். பெரும்பாலும் காணப்படும் ஒற்றைத்திமில் ஒட்டகம் கி.மு 4000 ஆண்டளவில் வளர்ப்பு விலங்காக ஆனது என்று கருதப்படுகின்றது.  
இன்று ஏறத்தாழ 1.4 மில்லியன் இரட்டைத்திமில் ஒட்டகங்கள் உலகில் வாழ்கின்றன. இவை வளர்ப்பு வகை ஒட்டகங்கள். ஆனால் 2002 அக்டோபர் மாதத்தில், வட மேற்கு சீன-மங்கோலியாப் பகுதியில் வளர்ப்புக்கு உட்படுத்தப்படாத இயற்கைசூழலில் வாழும் இரட்டைத்திமில் ஒட்டகங்களைக் கண்டுபிடித்துள்ளனர். இந்த இயற்கைவாழ் இரட்டைத்திமில் ஒட்டகங்கள் இன்று உலகில் ஏறத்தாழ 950 இருக்கலாம் என்றும், இந்த இயற்கைவாழ் வகை முற்றாக அழிவுறும் நிலையில் இருப்பதாகவும் அறிவிக்கப்பட்டு அதற்கான பட்டியலில் சேர்க்கப்பட்டுள்ளது.  
இந்த இரட்டைத்திமில் ஒட்டகங்கள் ஏறத்தாழ 3 மீட்டர் நீளமும் 2 மீட்டர் உயரமும் கொண்டவை. திமில்கள் மட்டுமே 20 செ.மீ உயரம் உடையவை. ஆண் ஒட்டகங்கள் 400 கிலோ கிராம் முதல் 600 கிலோகிராம் வரை எடையுள்ளதாக இருக்கும். பெண் ஒட்டகங்கள் ஏறத்தாழ 350 கிலோ கிராம் முதல் 500 கிலோ கிராம் வரை எடையுள்ளதாக இருக்கும். இரட்டைத்திமில் ஒட்டகங்களுக்கு அதிகமாக முடி (உடல்மயிர்) இருக்கும். இவற்றின் மூக்குத் துளைகளை இறுக்கி மூடிக்கொள்ளும் வசதி கொண்டவை. மணல் வீச்சில் இருந்து காத்துக்கொள்ள தடிப்பான கண்ணிமைகளும் உள்ளன.  
இந்த ஒட்டகங்கள் நடக்கும் பொழுது இடப்புறம் உள்ள முன்னங்காலையும் பின்னங்காலையும் ஒரு சேர முன்னெடுத்து வைத்துப் பின்னர் வலப்புறம் உள்ள முன்னங்காலையும் பின்னங்காலையும் ஒரு சேர முன்னெடுத்து வைத்து நடக்கின்றன. இப்படி இடக்கால்களும் பின்னர் வலக்கால்களும் நகர்த்தி நடத்தலுக்கு குதிரை நடைக் கலைச்சொல்போலவே *பண்* அல்லது *போக்கு* என்று பெயர். இரட்டைத்திமில் ஒட்டகம் ஒன்று ஏறத்தாழ 200 கிலோ கிராம் எடையைச் சுமந்துகொண்டு ஒரு நாளைக்கு 50 கிலோ மீட்டர் தொலைவு நடக்க வல்லது . சிறுதொலைவு ஓட்டத்தில் மணிக்கு 65 கிலோ மீட்டர் விரைவில் ஓட வல்லது.
# இரட்டைத்திமில் ஒட்டகம்

## இனப்பெருக்கம்

இவ்விலங்கின் இனப்பெருக்கம் பின்பனிக் காலத்தில் நடக்கிறது. ஆண் ஒட்டகங்கள் தம்முடைய ஐந்து முதல் ஆறு வயதிற்குள் இனப்பெருக்கத்திற்கான வளர்ச்சியை அடைகின்றன. பெண் ஒட்டகங்கள் மூன்று முதல் நான்கு வயதிற்குள் இனப்பெருக்கத்திற்கான வளர்ச்சியை அடைகின்றன. இனப்பெருக்கப் பருவத்தின்போது ஒரு குழுவில் உள்ள ஆண்களில் மிகவும் வலிமை வாய்ந்த ஒட்டகம் மற்ற ஆண் ஒட்டகங்களைக் கடித்தோ அவற்றின் மேல் அமர்ந்து காட்டியோ தன் வலிமையைப் பறைசாற்றும். இப்படி பெண் ஒட்டகத்தைக் கவர்ந்து பின் உறவு கொள்ளும். தன் வாழ்நாளில் ஒரு ஆண் ஒட்டகம் பல பெண் ஒட்டகங்களுடன் உறவு கொள்ளும். இவ்விலங்கின் சூல்கொள்ளும் காலம் பதிமூன்று மாதங்களாகும். ஒட்டகக் கன்று பிறந்த சில மணி நேரத்தில் நன்றாக நடக்கத் தொடங்கிவிடும். ஒட்டகக் கன்று மூன்று முதல் ஐந்து ஆண்டுகள் வரை தன் தாயுடன் வாழும்.
# இரட்டைத்திமில் ஒட்டகம்

## சூழியல்

இரட்டைத்திமில் ஒட்டகம் பகற்பொழுதில் உற்சாகத்துடன் இரை தேடும். இவை தனியாகவோ 30 விலங்குகள் வரை கொண்ட குழுக்களாகவோ காணப்படும். இவ்விலங்கு ஒரு தாவரவுண்ணி ஆகும்.. குறிப்பாக இயற்கைவாழ் இரட்டைத்திமில் ஒட்டகம் அழிவுறும் தருவாயில் உள்ளது.
.
# இரட்டைத்திமில் ஒட்டகம்

## படவரிசை

<></>
# இரட்டைத்திமில் ஒட்டகம்

## மேலும் பார்க்க

- கண்ணீர்விடும் ஒட்டகத்தின் கதை
# இரட்டைத்திமில் ஒட்டகம்

## உசாத்துணைகள்

- Boitani, L. and S. Bartoli. 1982. Simon and Schuster's Guide to Mammals. Simon and Schuster, Inc., New York.
- Carrington, R. 1963. The Mammals. Time Inc., New York.
- Crump, D.J. ed. 1981. Book of the Mammals National Geographic Society, Washington, D.C.
- McSpadden, J.W. ed. 1947. Animals of the World. Garden City Publishing Co., Inc., Garden City.
- Morris, D. 1965. The Mammals. Harper and Row, Publishers, Inc., New York.
- Rice, W. 1901. Animals. The Throw Press, New York.
- Sanderson, I. T. 1961. Living Mammals of the World. Doubleday and Co. Inc., Garden City.
- Vaughan, T.A., 1972. Mammalogy. W.B. Saunders Co., Philadelphia.
- Nowak, R. 1997. Walker's Mammals of the World. Baltimore, Maryland: The Johns Hopkins University Press. Accessed August 03, 2003 at http://www.press.jhu.edu/books/walkers_mammals_of_the_world/artiodactyla/artiodactyla.camelidae.camelus.html .
# கண்ணீர்விடும் ஒட்டகத்தின் கதை

**கண்ணீர்விடும் ஒட்டகத்தின் கதை** (*The Story of the Weeping Camel*) என்பது 2003 ஆம் ஆண்டு வெளியான மங்கோலிய ஆவணப்படம். 2004 ஆம் ஆண்டு உலகெங்கும் வெளியானது. இப்படத்தை "பயம்பசுரென் தவா" (Byambasuren Davaa), லூயிகி 'வலோர்னி ( Luigi Falorni) சேர்ந்து எழுதி இயக்கினர். கோபி பாலைநிலத்தில் நாடோடிகளாக வாழும் மங்கோலிய மக்களில் ஒரு குடும்பம் எப்படி ஓர் இரட்டைத்திமில் ஒட்டகக் கன்றின் உயிரைக் காக்கின்றார்கள் என்பதே இப்படத்தின் கதையாகும். இப்படம் 77 ஆவது ஆஸ்கார் திரைப்பட விருதுக்குப் பரிந்துரைக்கப்பட்டது.
# கண்ணீர்விடும் ஒட்டகத்தின் கதை

## கதை

கன்று ஈனும் பொழுது மிகவும் அல்லல் பட்டு ஈன்ற தாய் ஒட்டகம், தன் கன்றுக்குப் பாலூட்ட மறுக்கிறது. குட்டியும் தான் ஒதுக்கப்பட்ட துன்பத்தில், மக்கள் கறந்து கொடுத்த பாலையும் உண்ணாமல் பிடிவாதம் பிடிக்கிறது. அந்த மங்கோலியக் குடும்பம் எவ்வளவு முயன்றாலும் ஒட்டகம் தொடர்ந்து பாலூட்ட மறுக்கிறது. இது போன்று மறுக்கும் ஒட்டகங்களின் மனதை மாற்ற *ஹூஸ்* (Hoos) என்றழைக்கப்படும் ஒரு பௌத்த சமயச் சடங்கு உண்டு. இந்தச் சடங்கில் ஒருவர் வயலின் போன்ற கருவி கொண்டு இசைக்க வேண்டும். அதே ஊரில் அத்தகைய கலைஞர் இல்லாததால், அக்குடும்பச் சிறுவர்கள் இருவர் வெகு தொலவு சென்று பக்கத்து ஊரில் இசைக்கலைஞரை அழைத்து வருகின்றனர்.புத்த சமயச் சடங்கு ஒன்று செய்து, அந்த நரம்பிசைப் பின்னணியோடு, அக்குடும்பத்தைச் சேர்ந்த பெண்மணி, ஒட்டகத்தின் கழுத்தை மென்மையாக வருடிக்கொண்டே, மிக இனிய குரலில் இசைப்பாட்டு பாடுகிறார். ஒட்டகத்தின் கண்ணில் இருந்து நீர் வடிய வடிய, ஒட்டகம் தன் உள்ளம் மாறி பாலூட்டத் தொடங்குகிறது. இக்காட்சி உள்ளத்தை உருக்கி வியப்பூட்டும் ஒன்று.
# கண்ணீர்விடும் ஒட்டகத்தின் கதை

## வெளியிணைப்புகள்

நேஷனல் ஜியோகிரா'விக் நிறுவனத்தின் தளத்தில் இத் திரைப்படம் பற்றிய செய்தி
# கங்கை அமரன் நீரடி நீச்சல் பிரிவு

**கங்கை அமரன் நீரடி நீச்சல் பிரிவு** கடற்புலிகளின் ஒரு சிறப்புப் படையணி. சிறப்பு உபகரணங்களின் உதவியுடன் கடலுக்கு அடியில் நீந்திச் சென்று கடல் கலங்களை அல்லது வேறு இலக்குகளைத் தாக்குவதே இந்த அணியின் செயற்பாடு. ஆங்கிலத்தில் இத்தகைய படையணியை Frogman என அழைப்பர். இவர்களைத் தமிழில் தவளைமனிதர் எனலாம்.  
இந்தப் படையணி லெப். கேணல் கங்கை அமரனின் பெயரைத் தாங்கியது. இவரே கடற்புலிகளின் நீரடி நீச்சற்பிரிவினை வழிநடத்தியவர் . கங்கை அமரன் 2001 ஆண்டு இலங்கைப் படையின் ஆழ ஊடுருவும் பிரிவால் கொல்லப்பட்டார்.  
மே 09, 2008 அன்று கங்கை அமரன் நீரடி நீச்சல் பிரிவு ஏ-520 துருப்புக்காவி-விநியோகக்கப்பலை மூழ்கடித்தது. இது இவர்களின் முக்கிய தாக்குதல்களில் ஒன்று
# கங்கை அமரன் நீரடி நீச்சல் பிரிவு

## இவர்களால் நடத்தப்பட்ட தாக்குதல்களாக கருதப்படுபவை

- கொழும்புத் துறைமுகத் தாக்குதல்
- 1995 ஏப்ரல் 19 திருகோணமலை துறைமுகத்தில் ரணசுறு சூரயா மீது தாக்குதல்
- கற்பிட்டிக்கடற்பரப்பில் வைத்து சகரவர்த்தன கப்பல் மீதான தாக்குதல்
# நைதரசன் ஆக்சைடு

**நைதரசன் ஆக்சைடு** (*Nitrogen Oxide*) அல்லது **நாக்சு** (NOx) என்பது பொதுவாக நைட்ரசனும் ஆக்சிசனும் சேர்ந்து உருவாகும் நைட்ரசன் ஆக்சைடு சேர்மங்களின் சுருக்கப் பெயராகும். குறிப்பாக ஒரு நைட்ரசன் மூலக்கூறும் ஒன்றோ இரண்டோ ஆக்சிசன் மூலக்கூறும் சேர்ந்து உருவாகும் நைட்ரிக் ஆக்சைடு (NO) அல்லது நைட்ரசன் டை-ஆக்சைடு (NO<sub>2</sub>) என்னும் வேதிச்சேர்மங்களே நாக்சு என்று வழங்கப்பெறும். இவை எரிப்புச் செலுத்தங்களில் (combustion processes), குறிப்பாக உயர்வெப்ப எரிப்புக்களின் போது உருவாகும் தன்மையுடையவை.  
இயல்சூழ் (ambient) வெப்ப நிலைகளில் காற்றிலே கலந்திருக்கும் நைட்ரசனும் ஆக்சிசனும் ஒன்றோடு ஒன்று பிணைவதில்லை. ஆனால் தான்நகர்ச்சி வண்டிகளில் உள்ளெரிப்பு எந்திரங்களில் காற்றும் எரிபொருளும் கலந்து எரியும்போது மிக அதிக வெப்பம் உருவாகி, அந்த உயர்வெப்ப நிலைகளில் நைட்ரசனும் ஆக்சிசனும் ஒன்றோடு ஒன்று வேதிவினையாற்றி இணைந்து பலவித நைட்ரசன் ஆக்சைடு சேர்மங்களை உருவாக்குகின்றன. அதனால், வாகன நெரிசல் அதிகம் இருக்கும் பெருநகர்ப்புறங்களில் காற்றில் இந்த நாக்சுச் சேர்மங்களின் கலப்பு அதிகமாக இருக்கும்.  
நாக்சு மூலக்கூறுகளும் ஆவியாகும் கரிமச் சேர்வைகளும் சூரிய ஒளியில் வேதிவினையாற்றும்போது சூழல் மாசுபடுகிறது. குறிப்பாக வேனிற்காலங்களில் இந்தப் பிரச்சினை அதிகமாகி, ஆசுத்துமா உள்ளவர்களுக்கும், குழந்தைகளுக்கும், வயதானவர்களுக்கும், மூச்சுத் தொந்தரவுகளும், நுரையீரல் பாதிப்புகளும் ஏற்பட முதன்மைக் காரணிகளாகின்றன.  
காற்றிலே கலந்திருக்கும் ஈரப்பதத்தினோடு வேதிவினையாற்றி அமில மழைக்கும் இவை காரணமாகின்றன. கீழ்க்கண்ட சமன்பாட்டின் மூலம் இந்த வேதி வினையைக் குறிக்கலாம்.  
2NO<sub>2</sub> + H<sub>2</sub>O → HNO<sub>2</sub> + HNO<sub>3</sub>
# நைதரசன் ஆக்சைடு

## நாக்சு தரும் பிரச்சினைகள்

- புவிநிலையில் ஓசோன் உருவாக ஒரு முக்கியமான பொருளாக நாக்சு இருக்கிறது. ஓசோன் மூச்சுத் தொந்தரவுகளை உருவாக்க வல்லது.
- வேதிவினைகளின் வழியாக உருவாகும் நைட்ரேட்டு துகள்களும் நைட்ரசன் டை-ஆக்சைடு இவையும் மூச்சுப் பிரச்சினைகளுக்குத் துணைபோகும் பொருட்கள்.
- அமில மழை பெய்யக் காரணமாகிறது.
- மண்ணுக்கு அதிகச்சத்தாக அமைந்து நீரின் தரம் குறையக் காரணமாக இருக்கிறது.
- சூழ்வெளித் துகள்கள் அதிகரிக்கக் காரணமாயிருந்து, பார்வை மங்கல் பிரச்சினைகளையும் உருவாக்குகிறது.
- நச்சு வேதிப் பொருட்கள் உருவாகக் காரணமாக இருக்கிறது.
- புவி வெப்பத்திற்கு ஒரு முக்கிய காரணியாக இருக்கிறது.  
நாக்சும், அதன் வேதிவினைச் சேர்மங்களும் காற்றிலே பரவக் கூடியவை என்பதால், அவை உருவாகும் இடங்களில் மட்டுமின்றி அவற்றை ஒட்டியுள்ள பிற பகுதிகளிலும் மேற்கண்ட பிரச்சினைகளைப் பார்க்கலாம். அதனால், நாக்சைக் குறைக்கும் முறைகளை அது உருவாகும் இடத்தில் மட்டுமின்றி, அதனை ஒட்டிய சுற்றுப் பகுதி முழுவதும் கையாள வேண்டும்.
# படிமம்:Delftjetty.jpg

## Fair use rationale

- It shows the location from which the Kumudini ferry boat for the island of Naina Tivu
- The jetty is renamed as Kumuthini jetty in remembrance of the victims of the boat massacre
- As we don't have a picture of the massacre victims or the boat itself it is the next best picture to illustrate the event.
- It is a historic picture that shows th effect of civil war on civilians  
Source
# மைக்ரோசாப்ட் விசியோ

**மைக்ரோசாப்ட் விசியோ** விண்டோஸ் இயங்குதளங்களில் வெக்டர் முறையில் படம் வரையும் ஓர் மென்பொருள் ஆகும். இது ஸ்டாண்டர்ட் (நியம்) மற்றும் புரொபெஷனல் (தொழில்ரீதியான) பதிப்புக்களாகக் கிடைக்கின்றது. ஸ்டாண்டர்ட் மற்றும் புரொபெஷனல் ஆகிய இரண்டும் ஒரே இடைமுகத்தையே பாவிக்கின்ற பொழுதும் புரொபெஷனில் கூடுதலான டெம்லேட்டுக்கள் கிடைக்கின்றன.  
மைக்ரோசாப்ட் விசியோ கார்ப்பரேசனை 2000ம் ஆண்டு கையகப்படுத்தியது. விசியோ 2007 ஆனது 30 நவம்பர் 2006 அன்று வெளிவந்தது.  
விசியோ ஒர் தனித்துவமான மென்பொருளாக விசியோ கார்ப்பரேசனால் வெளியிடப்பட்டுவந்தது. மைக்ரோசாப்ட் கையகப்படுத்தி, ஆபிஸ் தொகுப்புடன் இணைத்துக் கொண்டபொழுதும் ஆபிஸ் மென்பொருளுடன் சேர்த்து வெளியிடவில்லை.
# மைக்ரோசாப்ட் விசியோ

## கோப்பு முறைகள்

- VSD - வரைபடம் (Diagram )
- VSS - வடிவம் (Shape (originally Stencil))
- VST - டெம்லேட் (Template)
- VDX
- VSX
- VTX
# கடலை மிட்டாய்

**கடலை மிட்டாய்** (*Chikki*) என்பது உடைத்த நிலக்கடலை, கருப்பட்டி அல்லது வெல்லம் கொண்டு செய்யப்படும் இனிப்புச் சுவையுடைய ஒரு தின்பண்டம். வட இந்தியப் பகுதிகளில் *சிக்கி* என்ற பெயரில் இந்த இனிப்பு வெவ்வேறு மாறுதல்களுடன் செய்யப்படுகிறது. இதைப்போன்ற தின்பண்டம் தென் அமெரிக்க நாடுகளிலும் உண்ணப்படுகின்றன. தமிழ்நாட்டிலுள்ள தூத்துக்குடி மாவட்டம் கோவில்பட்டி கடலை மிட்டாய் பெயர் பெற்றது. கோவில்பட்டியில் தயாரிக்கப்படும் கடலை மிட்டாய்க்கு புவிசார் குறியீடு கிடைத்துள்ளது.
# கடலை மிட்டாய்

## தேவையானப் பொருட்கள்

கடலைமிட்டாய் ஒரு சிலப் பொருட்களை மட்டும் பயன்படுத்தித் தயாரிக்கப்படுகின்றது. முந்திரி, பாதாம், பிஸ்தா மற்றும் எள் முதலியவற்றை தனித்தனியாக பயன்படுத்திச் சிறப்பான வகையில் இவை தயாரிக்கப்படுகின்றன. வெல்லம் வழக்கமான இனிப்புப் பொருள் என்றாலும், சர்க்கரை சில சமயங்களில் அடிப்படையாகப் பயன்படுத்தப்படுகிறது. இது கிராமப்புற மற்றும் நகர்ப்புற தெற்காசியாவில் மிகவும் பிரபலமான இனிப்புப் பொருளாகும். தென்னிந்திய மாநிலமான தமிழ்நாட்டில், பெரும்பாலும் கடலை அதிக அளவில் பயன்படுத்தித் தயாரிக்கப்படுகிறது. பல மாநிலங்களில், சதுர மற்றும் வட்ட வடிவங்களிலும் கடலைமிட்டாய் கிடைக்கின்றன.
# கடலை மிட்டாய்

## தயாரிப்பு

உடைத்த நிலக்கடலையைக் கருப்பட்டிபாகில் இட்டு தேங்காய்த் துருவல் கலந்து செய்யப்படுடுகிறது. கருப்பட்டி மிகுதியாகக் கிடைக்காத பகுதிகளில் வெல்லமிட்டும் செய்யப்படுகிறது. கட்டம் கட்டமாய் வார்த்தும் உருண்டைகளாகப் பிடித்தும் விற்கின்றனர். சிலர் மனம் கூட்டும் பொருட்டு ஏலக்காயும் சேர்க்கின்றனர்.  
புனே அருகிலுள்ள உலோனாவாலா என்ற சுற்றுலா பகுதியில் இவ்வினிப்பு பெயர் பெற்றது. அதிகளவிலான கடலை மிட்டாய்கள் மும்பை பகுதிகளில் உற்பத்தியாகின்றன.
# 1656

**1656** (**MDCLVI**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.
# 1656

## நிகழ்வுகள்

- ஏப்ரல் 28 &ndash; மேற்கு ஆஸ்திரேலியாவில் வேர்குல்ட் டிரேக் (*Vergulde Draeck*) என்ற கப்பல் மூழ்கியது.
- மே 13 &ndash; ஒல்லாந்தர் போர்த்துக்கேயரிடம் இருந்து கொழும்பைக் கைப்பற்றினர்.
- டிசம்பர் &ndash; ஊசல் மணிக்கூடு கிறிஸ்டியான் ஹைஜன்ஸ் என்பவரால் கண்டுபிடிக்கப்பட்டது.
# 1656

## தேதி அறியப்படாத நிகழ்வுகள்

- யூதர்கள் மீளவும் இங்கிலாந்துக்குள் வர அனுமதிக்கப்பட்டனர்.
- கிறிஸ்டியான் ஹைஜன்ஸ் சனிக் கோளின் வளையங்களை ஆராய்ந்து அவை பாறைகளினால் ஆனவை என்பதைக் கண்டறிந்தார்.
- தில்லியில் ஜும்மா மசூதி கட்டப்பட்டது.
# 1656

## பிறப்புகள்

- வரத பண்டிதர், யாழ்ப்பாணத்துப் புலவர் (இ. 1716)
# 1656

## இறப்புகள்

- பிப்ரவரி 16 &ndash; இராபர்ட் தெ நோபிலி, தமிழ்நாட்டில் சமயப்பணியாற்றிய கத்தோலிக்கத் துறவி (பி. 1577)
# 1650கள்

**1650கள்** என்றழைக்கப்படும் பத்தாண்டு காலம் 1650ஆம் ஆண்டு துவங்கி 1659-இல் முடிவடைந்தது.
# 1650கள்

## உலகத் தலைவர்கள்

- மூன்றாம் பிரெடெரிக், (டென்மார்க், 1648 - 1670)
- பதினான்காம் லூயி, (பிரான்ஸ், 1643 - 1715)
# 1650கள்

## முகலாயப் பேரரசர்கள்

- ஷாஜகான் (1628-1658)
- முராட் பாக்ஸ் (1658)
- அவுரங்கசீப் (1659-1707)
# சின்ன பேரரசு (ராப் இசைக் குழு)

ஆங்கிலத்தில் Little Empires என அறியப்படும் **சின்ன பேரரசு** ஒரு ரொறன்ரோ ராப் இசைக் குழுவாகும். இது ஐந்து ஈழத்தமிழர்களைக் கொண்டிருக்கிறது. இந்தக் குழு ஆங்கிலத்திலேயே பெரும்பாலான பாடல்களைப் பாடினாலும், ஈழத் தமிழர் பிரச்சினையை எடுத்து சொல்கிறது. ரொறன்ரோ தமிழ் சமூகத்திலும் ஓரளவு வரவேற்பைப் பெற்றுள்ளது.
# சின்ன பேரரசு (ராப் இசைக் குழு)

## குழு உறுப்பினர்கள்

- த ரியல்
- சான்ஸ்கிரிற்
- மில்லான்
- 6 பாசிஸ்ற்
- டி.என்.எ பிளிற்ஸ்
# சின்ன பேரரசு (ராப் இசைக் குழு)

## பாடல்கள்

- *வேகம்*
- *Assination*
- *Pain is power mix*
- *No Country for us*
# சின்ன பேரரசு (ராப் இசைக் குழு)

## இவற்றையும் பாக்க

- தமிழ் ராப் இசை (சொல்லிசை)
# சின்ன பேரரசு (ராப் இசைக் குழு)

## உசாத்துணைகள்

- Amita Handa. May 08, 2008. *Rappers Little Empire raise awareness about turmoil in Sri Lanka*. Toronto Star.
# யோகி பி உடன் நட்சத்ரா

**யோகி பி உடன் நட்சத்ரா** அல்லது யோகி பி அண்ட் நட்சத்ரா ஒரு முன்னணி தமிழ் ராப் இசைக் குழுவாகும். இந்த குழு தமிழ் ராப் இசையின் முன்னோடிக் குழுக்களில் ஒன்று. இவர்களின் *மடை திறந்து* புகழ் பெற்ற தமிழ் சொல்லிசைப் பாடல்களில் ஒன்று. இவர்களே தமது பாடலில் ராப் இசையை சொல்லிசை என்று எடுத்தாண்டனர். இவர்கள் மலேசியாவில் இயங்குகிறார்கள்.
<br/>
# சக்ரசோனிக்

**சக்ரசோனிக்** (Chakrasonic) ஒரு முன்னணி தமிழ் ராப் இசைக் குழுவாகும். இந்த குழு தமிழ் ராப் இசையின் முன்னோடிக் குழுக்களில் ஒன்று. இவர்கள் மலேசியாவில் இயங்குகிறார்கள்.
<br/>
# சக்ரசோனிக்

## இசைத்தட்டுக்கள்

- கலை ஒரு போர் - 2001
- பிரம்மாக்களின் எழுச்சி - 2006
- வீர புராணம் - 2008
# சக்ரசோனிக்

## பாடல்கள்

- *கோடி கேள்வியின் பதில்* Chakrasonic - Kodi Kelviyin Bathil (Malaysian Artist)
# வார்ப்புரு:தமிழ் ராப் இசை

| <>**இசை**</> |  |
| --- | --- |
| <>சொல்லிசை (தமிழ் ராப்)</> |  |
| <>ராப் இசை </> |  |
| <>டாக்டர் பர்ண்</> |  |
| <>லங்சடசில்</> |  |
| <>கிறிசான்</> |  |
| <>சஞ்சீவன்</> |  |
| <>வதனா</> |  |
| <>சுரேசு த வண்</> |  |
| <>கிளியோபாற்றா VII</> |  |
| - | <>சக்ரசோனிக்</> |
| <>சின்ன பேரரசு</> |  |
| <>பூம்மிரங்சு</> |  |
| <>யோகி பி உடன் நட்சத்ரா</> |  |
| <>சைன்</> |  |
| <>லீகலைசு</> |  |
| <>த புரபொசி</> |  |
| <>தமிழ்ப் புலவர்</> |  |
| <>கைப்பர்கினைட்டிக்சு</> |  |
| <>கிப்கொப் தமிழா</> |  |
# உலக நாகரிகங்கள் அட்டவணை

**கவனிக்க: இந்த அட்டவணை சில கூற்றுகளைப் பொதுமைப்படுத்துகிறது. இது இந்த சிக்கலான தலைப்பை புரிந்து கொள்ள மேலோட்டமான ஒரு தொடக்கம் மட்டுமே. நீங்களும் மேலும் துல்லியமான தகவல்களைச் சேர்த்து மேம்படுத்தலாம்.**  
**'''தற்கால உலக நாகரிகங்கள் அட்டவணை'''**  
| தற்கால உலக நாகரிகங்கள் | இந்திய நாகரிகம் | சீன நாகரிகம் | மேற்குலக நாகரிகம் | உருசிய நாகரிகம் (சிலாவிக்) | இஸ்லாமிக் நாகரிகம் | ஆபிரிக்க நாகரிகம் | முதற்குடிகள் நாகரிகம் | தென்னமெரிக்க நாகரிகம் |  |
| --- | --- | --- | --- | --- | --- | --- | --- | --- | --- |
| மொழி | இந்தி, ஆங்கிலம், மற்றும் 21 ஏணைய மொழிகள் | சீன மொழி | ஆங்கிலம், பிரேஞ்சு மொழி, மற்றும் பல | உருசிய மொழி, மற்றும் பல | அரேபு மொழி | ஆங்கிலம், பிரேஞ்சு மொழி, பல ஆபிரிக்க மொழிகள் | ?? | ஸ்பானிஸ், போத்திக்கீஸ் |  |
| சமயம் | பெரும்பான்மை இந்து சமயம் | பெளத்த சமயம் | கிறிஸ்தவம் | கிறிஸ்தவம் | இஸ்லாம் | கிறிஸ்தவம், பல ஆபிரிக்க சமயங்கள் | கிறிஸ்தவம், பல முதற்குடிகள் சமயங்கள் | கிறிஸ்தவம் |  |
| இனம் | ஆரியர், திராவிடர் | ஹான் சீனர் - 92%, பல | ஐரோப்பியர் | சிலாவிக் மக்கள், பல | பல | ஆபிரிக்கர் | பல | ஐரோப்பியர், தென்னமரிக்க முதற்குடிகள், கலப்பினம் |  |
| அரசியல் முறை | மக்களாட்சி | ஒரு கட்சி ஆட்சி/சர்வதிகாரம் | மக்களாட்சி | மக்களாட்சி | பெரும்பான்மை குருமார் ஆட்சி (theocrazy) | ?? | மரபு வழி | மக்களாட்சி |  |
| பொருளாதார முறை | திறந்த சந்தை, சோசலிசம் | பொதுவுடமை | திறந்த சந்தை | திறந்த சந்தை | :en:Islamic economic jurisprudence | மூலப் பொருள் ஏற்றுமதி | மரபு வழி | திறந்த சந்தை |  |
| எழுத்தறிவு | 61.3 % (2002) | 90.9 % | ~100% | 99.4% (2006) | ?? | ?? | ?? | ?? |  |
| மனித வளர்ச்சி சுட்டெண் | அடி நடு மட்ட | நடு மட்ட | உயர் | உயர் நடு மட்ட | நடு மட்ட | தாழ்நிலை | தாழ்நிலை | நடு மட்ட |  |
| தொழினுட்பம் | நடு | உயர் | அதி உயர் | உயர் | நடு | தாழ்நிலை | தாழ்நிலை | நடு | } |
# உலக நாகரிகங்கள் அட்டவணை

## இவற்றையும் பாக்க

- :en:Wikipedia:WikiProject Tamil civilization
- :en:Clash of Civilizations
# ஏகே-47

**ஏகே-47** (*Ak-47*, 1947 இன் ஆட்டோமெட் கலாசுனிக்கோவ் என்பதன் சுருக்கமே ஏகே47 தானியங்கி துப்பாக்கி ஆகும்) **7.62 மிமீ** தாக்குதல் துப்பாக்கி சோவியத் ஒன்றியத்தில் மிக்கைல் கலாசுனிக்கோவ் என்பவரால் இரு வகையாக உருவாக்கப்பட்டது.  
ஒன்று நிலையான பிடியுடன் (*Fixed Stock*) கூடிய ஏகே 47 மற்றொன்று ஏகேஎஸ் 47 உலோகத் தோள்தாங்கு பிடியுடன் (*Metal shoulder stock*) தயாரிக்கப்பட்டது.  
இந்தத் துப்பாக்கி 1944 முதல் 1946 வரை வீரர்கள் பழகுவதற்காக சோதனை முயற்சியாக இராணுவத்தில் பயன்படுத்தப்பட்டது. 1949 முதல் அதிகாரப்பூர்வமாக சோவியத் இராணுத்தில் சுடுகலனாக (*Carbine*) அல்லது துப்பாக்கியாக சேர்க்கப்பட்டது.  
இதுதான் முதன் முதலில் *குறைந்த செலவில்* நீடித்து உழைக்கக்கூடிய, பயன்படுத்துவதற்கு எளிதான தன்மையுடன் தயாரிக்கப்பட்ட நவீன துப்பாக்கியாகும். உலகளவில் அதிகமாகப் பயன்படுத்தப்படும் துப்பாக்கியும் இதுவே.  
இரண்டாம் உலகப்போரின் போது தயாரிக்கத் தீர்மானிக்கப்பட்டு அதன்படி உருவாக்கப்பட்டு உலகப்போர் முடிவுற்றபின் பயன்பாட்டுக்கு வந்தது.
# அரசாட்சி முறைமை

ஒரு சமூகத்தின் பொதுத் தேவைகளை நிவர்த்தி செய்ய அமைக்கப்படும் ஒரு அதிகாரபூர்வ அமைப்பே அரசு ஆகும். அந்த அரசு அந்த சமூகத்தின் பல்வேறு வளங்களை பயன்படுத்தி நிர்வாகித்து இயன்றவரை எல்லோரின் பாதுகாப்பையும் நலங்களையும் உரிமைகளையும் பேணவதை நோக்கா கொண்டு செயற்படும். பொதுவாக எல்லா அரசகளுக்கும் இதுவே இலக்காக இருப்பினும் இதை எப்படி செய்வது என்ற கொள்கையில், அணுகுமுறையில், நடத்தையில் வேறுபாடுகள் உண்டு.
அரசின் முடிவெடுக்கும் அதிகாரம் கொண்ட தலைமையை தீர்மானிக்கும் முறையையும், அரசு நிர்வாகிக்கும் அல்லது செயற்படும் முறையையும் **அரசியல் முறை** குறிக்கிறது.
# பெரிய சமயக் குழுக்கள்

பெரிய சமயக் குழுக்களின் பட்டியல்:
# பெரிய சமயக் குழுக்கள்

## சமய தொகையியல்

### பெரிய சமயங்கள்

| சமயம் | பின்பற்றுவோர் தொகை
(மில்லியன்) | பாரம்பரியம் | தோற்றம் | குறிப்பு |
| --- | --- | --- | --- | --- |
| கிறித்தவம் | align= | மத்தியதரைப்பகுதி |  |  |
| இசுலாம் | align= | அராபியத் தீபகற்பம் | 2: |  |
| பௌத்தம் | align= | இந்தியத் துணைக்கண்டம் |  |  |
| சீக்கியம் | align= | இந்தியத் துணைக்கண்டம் |  |  |
| யூதம் | align= | மத்தியதரைப்பகுதி |  |  |
| Caodaism | align= | வியட்நாம், 20 ஆம் நூற்றாண்டு |  |  |
| பகாய் | align= | ஈரான், 19 ஆம் நூற்றாண்டு |  |  |
| ஜைனம் | align= | இந்தியத் துணைக்கண்டம், 7-9 ஆம் நூற்றாண்டு கி.மு |  |  |
| Cheondoism | align= | கொரியா, 19 ஆம் நூற்றாண்டு |  |  |
| Hoa Hao | align= | வியட்நாம், 20 ஆம் நூற்றாண்டு |  |  |
| Tenriism | align= | சப்பான், 19 ஆம் நூற்றாண்டு |  |  |
# பெரிய சமயக் குழுக்கள்

## உலக கிறித்தவ கலைக்களஞ்சியம்

**பற்றுதல் போக்கு வருடாந்த வளர்ச்சி**  
| 3.65%: பகாய் | 2.65%: Zoroastrianism | 1.84%: இசுலாம் | 9.85%: தாவோயியம் |
| --- | --- | --- | --- |
| 2.74%: இசுலாம் | 2.28%: பகாய் | 1.70%: பகாய் | 4.26%: பகாய் |
| 2.34%: இந்து | 2.13%: இசுலாம் | 1.62%: சீக்கியம் | 4.23%: இசுலாம் |
| 1.67%: பௌத்தம் | 1.87%: சீக்கியம் | 1.57%: இந்து | 3.08%: சீக்கியம் |
| 1.64%: கிறித்தவம் | 1.69%: இந்து | 1.32%: கிறித்தவம் | 2.76%: பௌத்தம் |
| 1.09%: யூதம் | 1.36%: கிறித்தவம் | 2.62%: இந்து |  |
| 1.09%: பௌத்தம் | 2.60%: ஜைனம் |  |  |
| 2.50%: Zoroastrianism |  |  |  |
| <small>across 40 yrs, world total 2.16%</small> |  |  |  |
| 2.10%: கிறித்தவம் |  |  |  |
| 0.83%: கன்பூசியனிசம் |  |  |  |
| 0.37%: தொடர்பற்றவை (இறைமறுப்பாளர், சமயத் தொடர்பற்ற நம்பிக்கையாளர்கள்) |  |  |  |
| 0.03%: யூதம் |  |  |  |
| 0.83%: சிந்தோ | } |  |  |
# நீராவிச்சுழலி

நிறுவனத்தின் **நீராவிச்சுழலி**]]  
**நீராவிச்சுழலி** (*steam turbine*) என்பது உயரழுத்த நீராவியில் இருக்கும் வெப்ப ஆற்றலை இயக்க ஆற்றலாக மாற்றும் ஒரு கருவி.இதன் நிகழ்கால வடிவம் சர் சார்லசு பார்சன்சு அவர்களால் 1884 இல் புனையப்பட்டது.  
நீராவிப் பொறியும் வெப்ப ஆற்றலை எந்திர வேலையாக மாற்றவல்லது என்றாலும், நீராவிச்சுழலியின் உயர்வெப்பத் திறன், பெரும்பாலான நீராவிப் பொறிகளை வழக்கில் இருந்து நீக்கிவிட்டது. அதோடு நீராவிப் பொறிகளைப் போல முன்பின் ஊடாட்டத்தைத் தராமல், சுழலிகள் சுழற்சியைத் தருவதால், மின்னாக்கிகளை இயக்கப் பொருத்தமானவை ஆகின.  
இன்றைய உலகின் பெரும்பாலான மின்னாக்கத்துக்கு நீராவிச் சுழலிகளே பயன்படுகின்றன.ஒற்றைக் கட்டம் என்றில்லாமல் பல கட்டங்களில் நீராவியைப் பயன்படுத்துவதால் இவற்றின் வெப்ப இயக்கவியல் திறன் கூடுகிறது.
# நீராவிச்சுழலி

## வரலாறு

(இடது) நேரடியாக இணைக்கப்பட்டுள்ளது.]]  
நீராவிச் சுழலியின் முதல் வடிவமைப்பு பொம்மையை விடச் சற்றே மெல்லனதாக அமைந்தது. இது எதிர்வினை நீராவிச் சுழலி எனப்பட்டது. இது அலெக்சாந்திரியாவின் கணிதவியலாளர் ஈரோ விவரித்த நீராவிக் கருவியை ஒத்திருந்த்து எனலாம். ஆட்டோமன் எகிப்து பேரரசில் வாழ்ந்த தகி அல்-தின் விவரித்த நீராவிச் சுழலி நடைமுறையில் சுழலும் சமையல் உதவியாகப் பயன்படுவதாக அமைந்தது. இத்தாலியைச் சேர்ந்த ஜியோவன்னி பிராங்கோவும் நீராவிச் சுழலியை விவரித்துள்ளார் (1629). தாகி அல்-தின்னும் வில்கின்சுவும் விவரித்த கருவிகள் இப்போது நீராவித் தூக்கி எனப்படுகின்றன.
# மலாய் மக்கள்

**மலாயர்** (*Malays*, , சாவி: ) அல்லது **மலாய் மக்கள்** எனப்படுவோர் கிழக்கு சுமத்திரா, மலாய் தீபகற்பம், கடலோர போர்னியோ, மேலும் இவற்றிற்கிடையே அமைந்துள்ள சிறிய தீவுகளையும் உள்ளடக்கிய இடங்களைப் பூர்வீகமாகக் கொண்ட ஒரு ஆசுத்திரோனேசிய இனமதக் குழுவாகும். இந்த இடங்கள் இன்று மலேசியா, இந்தோனேசியா (கிழக்கு மற்றும் தெற்கு சுமத்திரா, பாங்கா பெலித்துங் தீவுகள், மேற்கு கலிமந்தான், ரியாவு தீவுகள்), தாய்லாந்தின் தெற்குப் பகுதி (பட்டாணி, சாத்துன், சோங்க்லா, யாலா, நாரதிவாட்), சிங்கப்பூர் மற்றும் புருணை தருசலாம் ஆகிய நாடுகளின் ஒரு பகுதியாகும்.  
பல மலாய் துணைக்குழுக்களிடையே, முக்கியமாக கடல்சார் தென்கிழக்காசியாவில் உள்ள பல்வேறு பிராந்திய இனங்கள், பழங்குடியினரின் நூற்றுக்கணக்கான ஆண்டு குடியேற்றம் மற்றும் ஒருங்கிணைப்பு காரணமாக, கணிசமான மொழியியல், பண்பாடு, கலை, சமூக வேறுபாடுகள் உள்ளன. வரலாற்று ரீதியாக, மலாய் மக்கள் முதன்மையாக மலாயிக்கு மொழி பேசும் ஆசுத்திரோனேசியர்கள், மேலும் பல பண்டைய கடல் வணிக மாநிலங்களையும் இராச்சியங்களையும் நிறுவிய ஆசுத்திரேசியப் பழங்குடியினரிடமிருந்து முதன்மையாக வந்தவர்கள், குறிப்பாக புரூணை, கெடா, இலங்காசுக்கா, கங்கா நகரம், சி து, நக்கோன் சி தம்மரத்ம் பகாங், மெலாயு, சிறீவிஜயம் ஆகியவைகளைக் குறிப்பிடலாம்.  
15-ஆம் நூற்றாண்டில் மலாக்கா சுல்தானகத்தின் தோற்றம் மலாய் வரலாற்றில் ஒரு பெரிய புரட்சியைத் தூண்டியது, இதன் முக்கியத்துவம் அதன் தொலைநோக்கு அரசியல், பண்பாட்டுப் பாரம்பரியத்தில் தங்கியிருந்தது. மலாயிசத்தின் பொதுவான உறுதியான குறிப்பான்களான இசுலாத்தின் சமயம், மலாய் மொழி, மரபுகள் போன்றவை, இந்தக் காலத்திலேயே சகாப்தத்தில் பிரகடனப்படுத்தப்பட்டதாகக் கருதப்படுகிறது, இதன் விளைவாக மலாய் ஒரு பெரிய இனமதக் குழுவாக இப்பகுதியில் உருவெடுத்தது. இலக்கியம், கட்டிடக்கலை, சமையல் மரபுகள், பாரம்பரிய உடை, கலை நிகழ்ச்சிகள், தற்காப்புக் கலைகள், அரச நீதிமன்ற மரபுகள் ஆகியவற்றில், மலாக்கா ஒரு தரநிலையை அமைத்தது, பின்னர் வந்த மலாய் சுல்தான்கள் இதனைப் பின்பற்றினர். மலாய் தீபகற்பம், சுமாத்திரா, போர்னியோவில் உள்ள மலாய் சுல்தான்களின் பொற்காலம் அவர்களின் குடிமக்களில் பலரைக் கண்டது, குறிப்பாக பத்தாக்கு, தயாக்கு, ஒராங் அசுலி, ஒராங் லாட் போன்ற பல்வேறு பழங்குடி சமூகங்கள் இசுலாமியமயமாக்கல், மலாய்மயமாக்கலுக்கு உட்பட்டன. வரலாற்றின் போக்கில், "மலாய்" என்ற சொல் "மலாய் உலகில்" உள்ள பிற இனக்குழுக்களுக்கும் நீடிக்கப்பட்டது; இந்தப் பயன்பாடு தற்காலத்தில் மலேசியா, சிங்கப்பூர் போன்றவற்றில் மட்டுப்படுத்தப்பட்டுள்ளது, இந்த இனக்குழுவிலிருந்து குடியேறியவர்களின் வழித்தோன்றல்கள் 'அனக் தகாங்' ("வணிகர்கள்") என்று அழைக்கப்படுகின்றனர், அத்துடன் இவர்கள் பெரும்பாலும் இந்தோனேசியத் தீவுக்கூட்டங்களான அச்சே, பஞ்சாரியர், பூகிசு, மாண்டெய்லிங், மினாங்கபாவு, சாவகம் போன்றவற்றைச் சேர்ந்தவர்கள்.  
மலாயர்களின் வரலாறு முழுவதும், இவர்கள் ஒரு கடலோர-வணிக சமூகமாக அறியப்பட்டுள்ளனர். இவர்கள் மினாங்கு, அச்சே போன்ற பிற உள்ளூர் இனக்குழுக்களின் பல பண்பாட்டுக் கூறுகளை உள்வாங்கி, பகிர்ந்து கொண்டு அவற்றைப் பரப்பினர்.
# எல்செவியர்

**எல்செவியர்** (Elsevier) உலகின் மிகப் பெரிய மருத்துவ, அறிவியல் பதிப்பகம் ஆகும். இது றீட் எல்செவியர் குழுமத்தின் ஓர் நிறுவனம் ஆகும். நெதர்லாந்தின் ஆம்ஸ்டர்டம் நகரத்தில் தலைமையகத்தைக் கொண்டியங்கும் இப்பதிப்பகம் இங்கிலாந்து, ஐக்கிய அமெரிக்கா உள்ளிட்ட பல நாடுகளில் இயங்குகிறது. இப்போதுள்ள எல்செவியர் நிறுவனம் 1880 இல் உருவானது.
# பிளக்வெல் பதிப்பகம்

**பிளக்வெல்** (Blackwell Publishing) உலகின் குறிப்பிடத்தக்க பதிப்பகங்களுள் ஒன்றாகும். இது இங்கிலாந்து, ஐக்கிய அமெரிக்கா, அவுஸ்திரேலியா, சீனா, டென்மார்க், ஜெர்மனி, சிங்கப்பூர் உள்ளிட்ட பல நாடுகளில் இயங்குகிறது. ஒக்ஸ்போர்ட்டைச் சேர்ந்த இரு நிறுவனங்களின் இணைவால் உருவான இந்த நிறுவனம் 2007 இல் யோன் வில்லி அன் சன்சால் வாங்கப்பட்டது.
# யோன் வில்லி அன் சன்ஸ்

**யோன் வில்லி அன் சன்ஸ்** (John Wiley & Sons) ஓர் உலகளாவிய பதிப்பகம் ஆகும். நூல்கள், ஆய்விதழ்கள், கலைக்களஞ்சியங்களை அச்சிலும் இணையத்திலும் வெளியிடுகிறது. இது 1807 இல் சார்ள்ஸ் வில்லியால் ஐக்கிய அமெரிக்காவின் மான்காட்டனில் தொடங்கப்பட்டதாகும். 2007 இல் பிளக்வெல் நிறுவனத்தை வாங்கிக் கொண்டது.
# ஒக்ஸ்போர்ட் பல்கலைக்கழகப் பதிப்பகம்

**ஒக்ஸ்போர்ட் பல்கலைக்கழகப் பதிப்பகம்** அல்லது **ஆக்ஸ்போட் பல்கலைக்கழகப் பதிப்பகம்** (*Oxford University Press*) ஒக்ஸ்போர்ட் பல்கலைக்கழகத்தின் வெளியீட்டுப் பிரிவு ஆகும். உலகின் மிகப் பெரிய பல்கலைக்கழகப் பதிப்பகம் இதுவாகும். இந்தியா, பாகிஸ்தான், கனடா, அவுஸ்திரேலியா, நியூசிலாந்து, மலேசியா, சிங்கப்பூர், நைஜீரியா போன்ற பல நாடுகளில் கிளைகளைக் கொண்டுள்ளது.
# விக்கிப்பீடியா:முதற்பக்கக் கட்டுரைகள்/மே 12, 2008

**சாமுவேல் ஃபிஸ்க் கிறீன்** (*Dr Samuel Fisk Green*, அக்டோபர் 10, 1822 - மே 28, 1884) என்பவர் அமெரிக்க மருத்துவரும் கிறித்தவ சமய ஊழியருமாவார். இவர் 1847ஆம் ஆண்டிற்கும் 1872ஆம் ஆண்டிற்கும் இடைப்பட்ட காலத்திலே, மேனாட்டு மருத்துவக்கலை அமெரிக்க மிஷன் ஊழியரின் முயற்சியால் யாழ்ப்பாணத்திலே தமிழிலே வளர்க்கப்படுவதற்கு அச்சாணியாக இருந்து செயற்பட்டவர். மருத்துவக் கல்வி, தமிழியற் கல்வி, நூலாக்கம், கலைச் சொல்லாக்கம் எனப் பல்வேறு முயற்சிகளில் இவர் வெற்றி கண்டார்.
---  
**இரட்டைத்திமில் ஒட்டகம்** (*Camelus bactrianus*) என்பது இரட்டைத் திமில் கொண்ட, ஈடான சுமை தாங்கும் இரட்டைக் குளம்பு கொண்ட பாலூட்டி வகையைச் சேர்ந்த ஒட்டகம். இவை சீனாவின் வடக்கேயும், மங்கோலியாவிலும் உள்ள கோபி பாலைநிலப்பகுதியில் வாழ்கின்றன. ஆப்கானிஸ்தானுக்கு வடக்கே, கிரேக்க மொழியில் பாக்ட்ரியா என்று அழைக்கப்பட்ட பகுதியில் கி.மு 2500 ஆண்டளவில் இந்த இரட்டைத் திமில் ஒட்டகம் வளர்ப்பு விலங்காக மாற்றப்பட்டது (கொல்லைப்படுத்தப்பட்டது) என்று நினைப்பதால், இதனை பாக்ட்ரிய ஒட்டகம் என்றும் அழைப்பர். பெரும்பாலும் கானப்படும் ஒற்றைத்திமில் ஒட்டகம் கி.மு 4000 ஆண்டளவில் வளர்ப்பு விலங்காக ஆனது என்று கருதப்படுகின்றது.
# விக்கிப்பீடியா:முதற்பக்கக் கட்டுரைகள்/ஜூன் 6, 2008

**நெற் பயிர்**, புல் வகையை சேர்ந்த ஒரு தாவரமாகும். இது தென்கிழக்கு ஆசியாவில் தோன்றியது. நெற் பயிர் ஈரநிலங்களில் வளரக்கூடியது. இது சராசரியாக ஐந்து மாதங்கள் வரை வளரக் கூடிய ஓர் ஆண்டுத் தாவரமாகும். இப்பயிரின் விதை தோல் நீக்கப்பட்ட பின் உணவாகப் பயன்படுத்தப் படுகிறது. இவ்வாறு தோல் நீக்கப்பட்ட விதை **அரிசி** என்று அழைக்கப்படுகிறது. ஆனால், அரிசிக்கு முளைக்கும் திறன் கிடையாது. நெல், சோளம், கோதுமைக்கு அடுத்து அதிகம் பயிரிடப்படும் தானியமாகும்.  
---  
**சேது சமுத்திரக் கால்வாய்த் திட்டம்** என்பது பாக் நீரிணைப்பு மற்றும் இராமர் பாலம் (ஆதாம் பாலம், Adam's Bridge) பகுதிகளை ஆழப்படுத்தி கப்பல் போக்குவரத்திற்கு உகந்ததாக மாற்றும் ஒரு திட்டம் ஆகும். இத்திட்டம் நிறைவேறும்பொழுது இந்தக் கால்வாய் வழியாக செல்லக்கூடிய அளவும் வேகமும் கொண்ட கப்பல்கள் இந்தியப் பெருங்கடலில் இருந்து இலங்கையைச் சுற்றாமல் சேதுக் கால்வாய் வழியாக வங்கக் கடலை அடைய முடியும். 300 மீ அகலமும் 12 மீ ஆழமும் 167 கிமீ நீளமும் கொண்டதாக இத்திட்டம் செயல்படுத்தப்படுகிறது.
# பன்மொழிப் பாடல்

பல்வேறு மொழிகள் கலந்து பாடப்படும் பாடல் **பன்மொழிப் பாடல்** எனப்படும். தமிழர்கள் பன்மொழிச் சூழலில் வாழ்வதால் தமிழ் மொழி கலந்தும் பல பன்மொழிப் பாடல்கள் உண்டு. பன்மொழிப் பாடல்கள் பன்மொழிச் சமூகங்களுக்கிடையே நடைபெறும் ஊடாடலையும் இணக்கப்போக்கையும் சுட்டி நிற்கின்றன.
# பன்மொழிப் பாடல்

## பாடல்கள்

### தமிழ் சிங்களம்

- நம்மூரை விலகிப் போனால் - http://www.youtube.com/watch?v=QrsNXsKlZ4Y
- ரன் ரன் - http://www.youtube.com/watch?v=TE2iHzXQEdw
# போரியல் உத்தி

ஒரு போரின் இறுதி வெற்றியைப் பெறத்தக்கவாறு திட்டமிட்டு படைத்துறை வளங்களைப் பயன்படுத்தலை **போரியல் மூல உபாயம்** குறிக்கின்றது. போர்த் தந்திரம் என்றும் குறிக்கலாம்.  
போர்க்களத்தின் உடனடிச் சூழலுக்கேற்ப போர் உத்திகள் இலவில் மாற்றப்படலாம். ஆனால் தொலைநோக்குள்ள ஆணித்தரமான மூல உபாயம் இறுதி வெற்றிக்கு தேவை.
# போர் ஏற்பாடுகள்

எவை ஏலும், எப்படி ஏலும், ஏன் ஏலும், எதனால் ஏலும் என்னும் தன்மைகளை ஆய்ந்து தேர்ந்து அமைப்பது ஏற்பாடு.
**போர் ஏற்பாடுகள்** என்பது படையணிகளை நகர்த்தல் பேணிதல் தொடர்பான திட்டமிடலையும் நடைமுறைப்படுத்தலையும் குறிக்கிறது. போர் ஏற்பாடுகள் கவனிக்கும் கூறுகளில் பின்வருவன அடங்கும்:
- உணவு, ஆயுதம், வாகனம் ஆகியவற்றின் விநியோகம்
- காயப்பட்டோரை அகற்றுதல், பாதுகாத்தல், மருந்தளித்தல்
- களமுனை கட்டுமானங்கள், தளங்கள் ஆகியவற்றை கட்டுதல், செயற்படுத்தல், பாதுகாத்தல்
- களமுனைச் சேவைகள்
# உத்தி

போர்க் களத்தில் படையணிகளையும் ஆயுதங்களையும் தகுந்தவாறு அணிவகுத்து எதிரிக்கு அதிகப்படியான கேடு விளைவிக்கும் நுட்பமே **போர் வியூகம்** ஆகும். சுற்றிவளைத்தல், ஊடறுத்தல், தற்கொலைத்தாக்குதல்கள் **போர் வியூகங்களாக** கருதப்படலாம். போர் உத்திகள் என்ற கருத்துருவுடன் ஒப்பிடுகையில் களத்தில் படையணியை எப்படிப் பரப்பித் தாக்குதலை ஏதுவாக்குவது என்பதை போர் வியூகம் சிறப்பாகச் சுட்டுகிறது.  
மகாபாரதப் கதையில் பல்வேறு போர் வியூகங்கள் பற்றி விபரங்கள் உள்ளன.
# கல்விமலர்

**கல்விமலர்** என்பது தமிழ், ஆங்கிலம் மற்றும் பல்வேறு இந்திய மொழிகளில் கல்வித் தகவல்களை வழங்கும் நோக்கத்துடன் 2008 மே 9 ஆம் தேதி முதல் இயங்கத்தொடங்கிய இணையத்தளம் ஆகும்.
# கல்விமலர்

## நோக்கம்

மாணவர்கள் தங்களுக்கு விருப்பமான உயர்கல்வியை தேர்வு செய்யவும், சமுதாயத்தில் அனைத்துத் தரப்பினரும் கல்வியில் சிறந்து விளங்க வேண்டும் என்ற நோக்கத்துடன் இந்த இணையத்தளம் துவக்கப்பட்டுள்ளது.
# கல்விமலர்

## தகவல் சேகரிப்பு

இத்தளத்தில் உள்ள தகவல்களை வல்லுனர்கள், கல்வியாளர்கள், எழுத்தாளர்கள் தேடித் தொகுத்துள்ளனர். சென்னையைத் தலைமையிடமாகக் கொண்டு இயங்கும் இந்த இணையத்தளத்தை கல்வி ஆர்வலர் இல. ஆதிமூலம் தலைமையில், ஆறு பேர் கொண்ட நிர்வாகக்குழு இயக்கி வருகிறது. நூறு பேர் கொண்ட குழு இதற்கான தகவல்களை மூன்று மாதங்களாக வெவ்வேறு இடங்களுக்குச் சென்று தகவல்களைத் தேடி தொகுத்துள்ளனர்.
# கல்விமலர்

## சேவைகள்

கல்வித் துறையில் பல்வேறு வல்லுனர்களிடமிருந்து ஆலோசனைகள் பெற்றுக் கொள்ளவும், ஐயங்களை தீர்த்துக் கொள்ளவும் இந்த இணையத்தளத்தில் வசதி செய்யப்பட்டுள்ளது. தமிழகம் மட்டுமல்லாது, இந்தியாவிலுள்ள பல்கலைக்கழகங்கள், கல்லூரிகள், கல்வி நிறுவனங்கள் துறைவாரியாக பிரிக்கப்பட்டுள்ளன. சிறப்புப் பயிற்சி அளிக்கும் நிறுவனங்கள், வேலை வாய்ப்புக்குத் தகுதிப்படுத்தும் படிப்புகள் பற்றியும் இத்தளத்தில் தகவல்கள் இடம்பெற்றுள்ளன. பன்னிரெண்டாம் வகுப்பு முடித்தவர்களுக்கு நேரடியாக பயன் அளிக்கும் வகையில் இத்தளம் துவக்கப்பட்டிருந்தாலும் கூட, இளங்கலைப் படித்த பின்னர் படிக்கக்கூடிய, முதுகலை, சிறப்புப் படிப்புகள், தொழில் படிப்புகள், அரிய படிப்புகளின் தொகுப்புகள் உள்ளன.  
கல்விக்கடன் பெறுவதற்கான வழிமுறைகள், ஏராளமான துறைகளில் புலமைப்பரிசில் பெறுவதற்கான முறைகள், நுழைவுத் தேர்வுக்கு தயாராவதற்கு மாதிரித் தேர்வு, வினா தொகுப்புகள், வெற்றி பெறுவதற்கான வழிகாட்டல்கள், கல்வித் துறையில் அறிந்து கொள்ள வேண்டிய செய்திகள், கட்டுரைகள், பெற்றோர்களுக்கான குறிப்புகள் முதலிய தகவல்கள் இத்தளத்தில் உள்ளன.  
கல்லூரிகளை ஒப்பிட்டு சிறந்த கல்லூரியை தேர்வு செய்யவும், முக்கியத் தேர்வுகளை குறுஞ்செய்தி மூலம் நினைவூட்டவும் இத்தளத்தில் சிறப்பு வசதி செய்யப்பட்டுள்ளது.
# ஆப்பிள் நிறுவனம்

ஸ்டீவ் ஜாப்ஸ் , ரொனால்டு வாய்ன் மற்றும் ஸ்டீவ் வோஸ்னியாக் ஆகிய நண்பர்களுடன் இணைந்து ஆப்பிள் கம்ப்யூட்டர் நிறுவனத்தை 1976 ஏப்.,1ல் தொடங்கினார். இந்நிறுவனம் பர்சனல் கம்ப்யூட்டர், எலக்ட்ரானிக்ஸ், "ஐ-பேட்', "ஐ-போன்'," ஐ-பாட்' உள்ளிட்ட தயாரிப்புகளில் தனிச்சிறப்பு பெற்றது.
ஆப்பிள் நிறுவன கம்ப்யூட்டர்கள், "மேக் ஓஎஸ் எக்ஸ்' எனும் ஆப்பரேட்டிங் சிஸ்டத்தில் செயல்படுகின்றன. 1985ல் ஆப்பிள் நிறுவனத்தில் இருந்து விலகிய ஸ்டீவ் ஜாப்ஸ் , "நெக்ஸ்ட்' எனும் கம்ப்யூட்டர் நிறுவனத்தைத் தொடங்கினார். 1996ல் ஆப்பிள் நிறுவனம், ஸ்டீவ் ஜாப்ஸைத் திரும்ப அழைத்துக் கொண்டது.
# ஆப்பிள் நிறுவனம்

## ஆப்பிள் என்ற பெயரிடக் காரணம்

ஸ்டீவ் ஜாப்ஸ் , பள்ளி மற்றும் கல்லூரிகளில் படிக்கும்போது, தனது இருப்பிடத்திற்கு அருகிலுள்ள ஆப்பிள் தோட்டத்திற்குச் செல்வதை வாடிக்கையாகக் கொண்டிருந்தார். அவருடைய சந்தோஷம், துக்கம் அனைத்தையும் அந்தத் தோட்டம் பார்த்திருக்கிறது. பிரென்னன் என்ற பெண்ணுடன் இவருக்குக் கல்லூரியில் பழக்கம் ஏற்பட்டது. அவர்கள் காதலிக்கும் இடமும் இந்தத் தோட்டம் தான். அந்த வசந்த காலத்தை நினைவு கூரும் விதமாக, தனது நிறுவனத்திற்கு "ஆப்பிள்' என பெயர் சூட்டினார். நிறுவனம் ஆரம்பித்த பின்னரும், அந்தத் தோட்டத்திற்குச் செல்வதை வாடிக்கையாகக் கொண்டிருந்தார் ஜாப்ஸ்.
# ஆப்பிள் நிறுவனம்

## மேலும் பார்க்க

- ஆப்பிள் ஐ-போன்
- ஆப்பிள் ஐ-போன் 4எஸ்
- ஆப்பிள் ஐ-பேடு
- ஆப்பிள் ஐப்பாடு
# சிங்கப்பூர் வெள்ளி

**சிங்கப்பூர் வெள்ளி** (*Singapore Dollar*, சீன மொழி: 新加坡元 Xīnjiāpō Yuán, மலாய் மொழி: Dolar Singapura) என்பது சிங்கப்பூரில் பயன்படுத்தப்படும் நாணயமாகும். இந்த நாணயத்தை சிங்கப்பூர் தவிர புரூணையிலும் உபயோகப்படுத்த முடியும். இந்நாணயம் $ அல்லது S$ ஆகிய குறியீடுகளால் குறிக்கப்படும்.
# வார்ப்புரு:தகவற்சட்டம் நோய்

}
| data6 =  
| label7 = உச்சரிப்பு
| data7 =  
| headerstyle = background:};
| header9 = வகைப்பாடு மற்றும் வெளிச்சான்றுகள்  
| label10 = சிறப்பு
| data10 =  
| label11 = ஐ.சி.டி.-10
| data11 = }  
| label12 = ஐ.சி.டி.-9
| data12 = }  
| label13 = ஐ.சி.டி.-ஒ
| data13 = }  
| label14 = ம.இ.மெ.ம
| data14 =  
| label15 = நோய்களின் தரவுத்தளம்
| data15 =  
| label16 = மெரிசின்பிளசு
| data16 =  
| label17 = ஈமெடிசின்
| data17 = }  
| label19 = பேசியண்ட் ஐ.இ
| data19 =  
| label20 = ம.பா.த
| data20 = }} }}
| 2 =
| 3 =
| 4 =
| 5 =
| 6 =
| 7 =
| 8 =
| 9 =
|10 =
}}  
| label21 = ஜீன்ரிவ்வியூசு
| class21 = plainlist
| data21 = }}|}}}}}}}}
| label22 = ஆர்பனெட்
| data22 =  
| rowclass30 = noprint
| data30 = <div>edit on Wikidata</div>  
}}<noinclude></noinclude>
# வதனா

**வதனா** ஒரு சிறந்த தமிழ் ராப் இசைக் கலைஞர் ஆவார். இவர் பல ராப் பாடல்களை எழுதியுள்ளார். இவரும் சஞ்சீவனும் இணைந்து பல கிறிஸ்தவ தமிழ் ராப் இசைப் பாடல்களைப் பாடியுள்ளார்கள். இவர் நோர்வேயில் இயங்குகிறார்.
# வதனா

## பாடல்கள்

- *சிலுவை நாதர்* -
- *உறவாய்* -
# ஷைன்

**ஸ்சயின்** (Shine) ஒரு ஒரு ராப் இசைக் குழுவாகும். இந்தக் குழு சுதாஸ், சகயா, சுபீஸ் ஆகிய மூன்று சகோதரகளைக் கொண்டிருக்கிறது. ஈழத்தமிழர்களான இவர்களின் பாடல்கள் ஈழத்து நிலைமைகளை எடுத்துரைக்கிறன. பெரும்பாலும் ஆங்கிலத்திலேயே பல பாடல்கள் அமைந்தாலும் இவர்களின் முதல் தமிழ் ஆங்கில ராப் பாடலான *உலகம் முடியும் வரை, உயர்கள் அழியும் வரை* மிக நல்ல வரவேற்பைப் பெற்றது. எழுத்தாளர் சுஜதா இந்தப் பாடலே தனக்கு மெத்த பிடித்த தமிழ் ராப் பாடல் என்று கூறியதும் குறிப்பிடத்தக்கது. இவர்கள் நோர்வேயில் இயங்குகிறார்கள்.
# ஷைன்

## பாடல்கள்

- *உலகம் முடியும் வரை, உயர்கள் அழியும் வரை* -
# சைவ சிந்தாந்தம் சித்தர் மெய்யியல் ஒப்பீட்டு அட்டவணை

வே. மு. பொதியவெற்பன் எழுதிய *தமிழர்சித்தர் மரபு: அத்துமீறலும் வெட்ட வெளியும்* கட்டுரையில் இருந்து பெறப்பட்டது.  
**'''சைவ சிந்தாந்தம் சித்தர் மெய்யியல் ஒப்பீட்டு அட்டவணை'''**  
| சைவ சித்தாந்தம் | சித்தர் மெய்யியல் |  |
| --- | --- | --- |
| பதி, பசு, பாசம் என மூன்றாக | உடல், உயிர், பூரணம் மூன்றும் ஒன்றாக |  |
| சிவனில் ஒடுங்குவது சக்தி | சக்தியுள் ஒடுங்குவது சிவம் |  |
| பலவாக தோன்றும் தூலங்கள் | இரண்டற ஒன்றித் துலங்கும் சூக்குமம். |  |
| உயிர் அநாதி, கன்மவினைக்கு ஏற்ப மறுபிறவி | ஐம்பூதச் சேர்க்கையாகவே உயிர்ன் தோற்றம். |  |
| கோயில், தல, மூர்த்தி வழிபாடு | காயமே கோயிலாக |  |
| நல்வகை மார்க்கமும் | சன்மார்க்கம் மட்டுமே |  |
| ஆகம வழிபட்டது | முன்னூலற்றமை |  |
| நாயக நாயகி பாவம் | தானெனும் மாதர் "அனுபோகக் காமம்" |  |
| சைவ சித்தாந்தம் | தத்துவாதீத வெட்டவெளி | } |
# ஏ.பி.ஐ ஒப்படர்த்தி

**ஏபிஐ ஒப்படர்த்தி** (*API Gravity*) என்பது ஒரு பாறைநெய் நீர்மமானது நீரோடு ஒப்பிடுகையில் எவ்வளவு கனமாக அல்லது இலேசாக (நொய்ம்மையாக) இருக்கிறது என்று அளவிடும் ஒரு அளவையாகும். இது அமெரிக்கப் பெற்றோலியக் கழகத்தின் ஆங்கிலப் பெயரான *American Petroleum Institute* என்பதன் சுருக்கப் பெயரான ஏபிஐ (API) ஐ முன்னொட்டாகக் கொண்டுள்ளது.  
ஒரு பாறைநெய்யின் ஏபிஐ ஒப்படர்த்தி எண் பத்துக்கும் மேல் (API > 10) இருக்குமானால் அது நீரை விட இலேசாக இருக்கும்; நீரின் மேலே மிதக்கும் தன்மையுடையதாய் இருக்கும். இவ்வெண் பத்துக்கும் குறைவாக (API < 10) இருக்குமானால், இதற்குரிய பாறைநெய் நீரை விடக் கனமாக அமைந்து நீரில் கலக்கும் போது மிதக்காமல் மூழ்கும் தன்மையுடையதாய் இருக்கும். ஆக, ஏபிஐ ஒப்படர்த்தி என்பது ஒரு பாறைநெய் நீர்மத்தையும் நீரையும் அவற்றின் அடர்த்தியைக் கொண்டு ஒப்பிடும் அளவையாகும். பொதுவாக நீரினோடு ஒப்பிட அல்லாமல், பலவிதப் பாறைநெய் நீர்மங்களை ஒன்றினோடு ஒன்று ஒப்பிட இது பயன்படுத்தப் படுகிறது.  
ஒரு பாறைநெய் நீர்மம் இன்னொன்றின் மீது மிதக்கிறது எனில், மிதக்கும் நெய்யின் ஏபிஐ ஒப்படர்த்தி அதிகமாக இருக்கும். அதோடு அது குறைந்த அடர்த்தியைக் கொண்டிருக்கும். ஒரு வகையில் இது ஒப்படர்த்தி வகையைச் சேர்ந்த பண்பே. ஏபிஐ ஒப்படர்த்தி நீர் ஒப்படர்த்திக்கு நேரெதிர் உறவைக் கொண்டிருக்கும். அதாவது, நீர் ஒப்படர்த்தி அதிகமாக அதிகமாக ஒரு பொருள் கனமாக அமைவதற்கு எதிராய், ஏபிஐ ஒப்படர்த்தி அதிகமாக அதிகமாக அப்பொருள் இலேசானதாக அமையும்.  
கணித அடிப்படையில் ஏபிஐ ஒப்படர்த்தி ஓர் எண் மட்டுமே. அதற்குப் பண்பு அலகுகள் கிடையாது. எனினும் பொதுப் பயன்பாட்டில் டிகிரி (பாகை) என்னும் அலகு பயன்படுத்தப் படுகிறது. ஏபிஐ ஒப்படர்த்தி நீரியமானி (*hydrometer*) என்னும் கருவி கொண்டு அளக்கப்படுகிறது. பெரும்பாலான நீர்மங்கள் 10இலிருந்து 70க்குள் ஏபிஐ ஈர்ப்பு கொண்டிருக்கும்படி இதன் பாகைகள் வடிவமைக்கப் பட்டிருக்கும்.
# ஏ.பி.ஐ ஒப்படர்த்தி

## ஏபிஐ ஒப்படர்த்திச் சூத்திரங்கள்

ஏபிஐ ஒப்படர்த்தியைக் கணிக்கப் பாவிக்கப்படும் சூத்திரங்கள் கீழ்வருமாறு:  
:<math>API~gravity = \frac{141.5}{SG} - 131.5</math>  
மாறாக, பாறைநெய் நீர்மங்களின் நீர் ஒப்படர்த்தி (specific gravity) ஐக் கணிக்க:  
:<math>SG\ \mbox{at}~60^\circ \mbox{F} = \frac{141.5}{API~gravity + 131.5}</math>  
fa:نفت
nah:Chiapopohtli
# கோ. நம்மாழ்வார்

**கோ. நம்மாழ்வார்** (*G. Nammalvar*, 6 ஏப்ரல் 1938 - 30 திசம்பர் 2013) தமிழ்நாட்டின் முதன்மை இயற்கை அறிவியலாளர்களில் ஒருவர் ஆவார். இவர் தஞ்சாவூர் மாவட்டம், திருக்காட்டுப்பள்ளிக்கு அருகேயுள்ள இளங்காடு என்னும் சிற்றூரில் பிறந்தார். இவர் அண்ணாமலைப் பல்கலைக்கழகத்தில் வேளாண்மை இளங்கலைப் படிப்பை படித்தார். பசுமைப் புரட்சி, தொழில்மயமாக்கம், சூழல் மாசடைதல் தொடர்பாக காரமான விமர்சனங்களையும் ஆக்கபூர்வமான மாற்றுகளையும் முன்வைத்தவர். தமிழ்நாட்டில் இயற்கை வழி வேளாண்மை முறைகளை ஊக்குவித்தவர். வானகம், குடும்பம் அமைப்பு உட்பட பல அரசு சாரா அமைப்புகளின் அமைப்பாளராக இருந்தார்.
# கோ. நம்மாழ்வார்

## வரலாறு

நம்மாழ்வார், தஞ்சை மாவட்டத்தில் 06 ஏப்ரல் 1938 ஆம் ஆண்டு பிறந்தார். இவரின் தந்தை ச. கோவிந்தசாமி பார்புரட்டியார் மற்றும் தாயார் அரங்கநாயகி என்கிற குங்குமத்தம்மாள் ஆகியோர் ஆவார்.(சான்று த.ரெ.தமிழ்மணியின் நம்மாழ்வார் வாழ்க்கைக் குறிப்பு நூல்) இவர் அண்ணாமலைப் பல்கலைக்கழகத்தில் விவசாயத்தில் இளங்கலைப் பட்டம் பெற்றார். 2007 ஆம் ஆண்டு காந்திகிராம பல்கலைக்கழகம் இவருக்கு அறிவியலில் மதிப்புறு முனைவர் பட்டம் தந்தது. கோவில்பட்டி மண்டல மழைப்பயிர் ஆய்வகத்தில் 1960ஆம் ஆண்டு ஆய்வு உதவியாளராக பணியில் சேர்ந்து ஆய்வகங்களில் நிலவும் களப்பணியில் ஈடுபடாது செய்யப்படும் பயனில்லாப் பணிகளுக்கு எதிராக குரல் கொடுத்து மூன்றாண்டுகளில் வெளியேறினார். 1963 ஆம் ஆண்டு முதல் 1969 ஆம் ஆண்டு வரை இவர் மண்டல விவசாய ஆராய்ச்சி நிலையத்தில் வேலை செய்தார். ஜப்பானிய சிந்தனையாளர் மற்றும் விவசாயி, மசனோபு ஃபுக்குவோக்காவால் ஈர்க்கப்பட்டு இயற்கை அறிவியலாளர் ஆனார் நம்மாழ்வார்.
# கோ. நம்மாழ்வார்

## எதிர்த்துப் போராடியவை

- பூச்சி கொல்லிகள்
- மீத்தேன் வாயு திட்டம், இந்தியா
- மரபணு சோதனைகள்
- பி.டி. கத்தரிக்காய்க்கு அனுமதி
- வெளிநாடுகளில் இருந்து உணவு தானியங்கள் இறக்குமதி
- விவசாய நிலங்களை வேறு நோக்கங்களுக்காக பயன்படுத்துதல்
# கோ. நம்மாழ்வார்

## களப்பணிகள்

- சுனாமியினால் பாதிக்கப்பட்ட நாகப்பட்டினம் மாவட்ட நிலங்கள் சீரமைப்பு
- இந்தோனேசியாவில் சுனாமி பாதிக்கப்பட்ட பகுதியில் 30 மாதிரி பண்ணைகள் அமைத்தல்
- 60க்கும் மேற்பட்ட கரிம விவசாய பயிற்சி மையங்களை தமிழ்நாட்டில் உள்ள மாவட்டங்களில் நிறுவினார்.
- மீத்தேன் எடுக்க எதிர்ப்பு தெரிவித்து உண்ணாவிரதம் இருந்தார்.
- "தமிழின வாழ்வியல் பல்கலைக்கழகம்' என்ற அமைப்பினைத் தொடங்கி, தமிழ்நாட்டின் கிராமப்புறங்கள் எல்லாவற்றையும் கால்நடையாக எட்டி, அங்கு கருத்தரங்கங்களும், பயிற்சி வகுப்புகளும் நடத்தினார். "பேரிகை' என்றொரு இயற்கை உழவாண்மை வாழ்வியல் மாத இதழை வெளியிட்டார்.
# கோ. நம்மாழ்வார்

## நடைப் பயணங்கள்

- 1998 - கன்னியாகுமாரி - சென்னை - சுதேச பயிர் வளர்ப்பின் முக்கியத்துவத்திற்காக
- 2002 - 25 நாட்கள் பாத யாத்திரை ஈரோடு மாவட்டம் - அங்கக வேளாண்மைப் பிரச்சாரம்.
- 2003 - பூம்புகார் முதல் கல்லனை வரை 25 நாட்கள் - கரிம வேளாண்மையின் முக்கியத்துவம் குறித்து பிரச்சாரம்
- 2002 - இயற்கை உழவாண்மைகாக ஈரோடு மாவட்டம் பவானி சாகர் அணையில் இருந்து கொடுமுடி வரை 25 நாள் நடைபயணம் மேற்கொண்டார்.
# கோ. நம்மாழ்வார்

## உருவாக்கிய அமைப்புகள்

- 1979ல் குடும்பம்
- 1990 லிசா (1990 – LEISA Network)
- 1990 – மழைக்கான எக்லாஜிக்கள் நிறுவனம், கொலுஞ்சி , ஒடுகம்பட்டி, புதுக்கோட்டை மாவட்டம்
- இந்திய அங்கக வேளாண்மை சங்கம் (Organic Farming Association of India)
- நம்மாழ்வார் உயிர் சூழல் நடுவம்
- வானகம், நம்மாழ்வார் உயிர் சூழல் நடுவம் உலக உணவு பாதுகாப்பிற்கான பண்ணை ஆராய்ச்சி மையம்
- தமிழின வாழ்வியல் பல்கலைக்கழகம்